# Caiguda de l'imperi romà

### De Viquipèdia

Mapa de l'Imperi romà a l'any 133 AC (vermell), 44 AC (taronja), 14 DC (groc), and 117 D (verd).

La Caiguda de l'Imperi Romà es el proces de decadencia que va portar a la fragmentacio de l'Imperi Romà occidental l'any 476.

Cap el segle IV, Roma seguia dominant un extens Imperi, que tenia com a eix el mar Mediterrani. La civilització romana s’estenia des del Rin i el Danubi fins al Sàhara, des de l'occident d'Hispània fins a Mesopotàmia.

El triomf del cristianisme, que va ser convertit en religió oficial per l'emperador Teodosi a finals del segle, consolidava encara més aquesta unitat. Però, en aquell moment, aquest immens Imperi patia una greu crisi que a la llarga acabaria amb la seva existència. Era un gegant cansat després de diversos segles d'expansió i esforços.

Alguns símptomes d'aquesta decadència eren:

- la corrupció dels alts càrrecs de l'Administració,
- la passivitat del ciutadà davant problemes i obligacions,
- el retrocés del comerç per l'excés d’impostos que havien de pagar els comerciants i artesans.
- la decadència de les ciutats, abandonades per les classes altes, instal·lades en les seves vil·les d'esbarjo.
- crisis de la classe mitjana, aclaparada per les pressions fiscals.
- un greu descens demogràfic

L'exèrcit es conservava encara fort, malgrat que era cada vegada més freqüent l'allistament de germànics, que ocupaven fins i tot alts càrrecs de comandament.

A part d’aquesta situació, ja de per sí greu, una forta amenaça assetjava Roma. Es tractava de la pressió que sobre els seus "limes" o fronteres feien els pobles germànics. La derrota soferta per l'emperador Valente l'any 378 enfront dels visigots, a Adrianópolis, va ser un seriós avís.

El seu successor Teodosi el Gran (379-395) tenia a les seves mans la difícil empresa d'injectar nova vida a l'Imperi, i la seva gestió va ser afortunada. Va aconseguir detenir la temuda allau germànica i de la seva època es parla com un "renaixement teodosià". Però quan va morir tot va seguir com abans, i fins i tot es va agreujar.

Per realitzar millor la defensa i administració de l'Imperi, Teodosi el va dividir entre els seus dos fills, donant a Honori Occident i a Arcadi Orient. No obstant això, aquesta decisió va significar el trencament decisiu de la unitat romana, al seguir els dos territoris destins molt diferents. L'Imperi d'Orient, salvat de la invasió germànica, viurà, amb el nom d'Imperi bizantí, mil anys més que el d'Occident, que sucumbirà l'any 476.

### [edita] Enllaços externs

- La caiguda de l'Imperi

Obtingut de "http://ca.wikipedia.org../../../c/a/i/Caiguda_de_l%27imperi_rom%C3%A0.html"

Categoria: Imperi Romà

##### Views

- Article
- Discussió
- Revisió actual

##### Cerca